The Independent
The Independent (latviski — Neatkarīgais) ir Lielbritānijas interneta laikraksts. To dibināja 1986. gadā kā rīta avīzi, taču kopš 2016. gada marta tas ir pieejams tikai interneta formātā. Sākotnēji tas piederēja Tonija O'Reillija Independent News & Media, bet kopš 2010. gada pieder Krievijas oligarham Aleksandram Ļebedevam. The Independent tiek uzskatīts par liberālu, centriski kreisu mediju.